pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนแผนปฏิบัติการป้องกัน ปราบปราม และบำบัดรักษายาเสพติด ปี ๒๕๖๒
วันพุธที่ 31 ตุลาคม 2561
“ยุติธรรม” ขับเคลื่อนแผนปฏิบัติการป้องกัน ปราบปราม และบําบัดรักษายาเสพติด ปี ๒๕๖๒
พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดการประชุมเชิงปฏิบัติการเพื่อชี้แจงแผนปฏิบัติการป้องกัน ปราบปราม และบําบัดรักษายาเสพติด ปี ๒๕๖๒
ในวันพุธที่ ๓๑ ตุลาคม ๒๕๖๑ เวลา ๐๙.๐๐ น. ณ ห้องประชุมคอนเวนชั่นเซ็นเตอร์ โรงแรมรามาการ์เดนส์ กรุงเทพฯพลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรมในฐานะผู้อํานวยการศูนย์อํานวยการป้องกันและปราบปรามยาเสพติดแห่งชาติ (ผอ.ศอ.ปส.) เป็นประธานในพิธีเปิดการประชุมเชิงปฏิบัติการเพื่อชี้แจงแผนปฏิบัติการป้องกัน ปราบปราม และบําบัดรักษายาเสพติด ปี ๒๕๖๒ โดยมี นายนิยม เติมศรีสุข เลขาธิการ ป.ป.ส. ม.ร.ว.ดิศนัดดา ดิศกุล ประธานคณะกรรมการมูลนิธิแม่ฟ้าหลวงในพระบรมราชูปถัมภ์ รศ.นพ.สุริยเดว ทรีปาตี ผู้อํานวยการศูนย์คุณธรรมและกรรมการผู้ทรงคุณวุฒิในคณะกรรมการ ป.ป.ส. นายแพทย์พลเดช ปิ่นประทีป เลขาธิการคณะกรรมการสุขภาพแห่งชาติและกรรมการผู้ทรงคุณวุฒิในคณะกรรมการยุทธศาสตร์ชาติ พร้อมด้วยผู้บริหารระดับสูง และผู้แทนหน่วยงานที่เกี่ยวข้อง เข้าร่วมการประชุมฯ จํานวนรวม ๙๔๐ คน
รองนายกรัฐมนตรีและรัฐมนตรีว่าการกระทรวงยุติธรรมกล่าวว่า ตามที่รัฐบาลได้กําหนด ให้มียุทธศาสตร์ชาติ ๒๐ ปี เป็นกรอบแนวทางการดําเนินงานสําหรับการขับเคลื่อนประเทศไทย ไปสู่ความมั่นคง มั่งคั่ง และยั่งยืน ทุกหน่วยงานต้องบูรณาการในการทํางานร่วมกัน เพื่อสกัดกั้นและป้องกันยาเสพติดทุกรูปแบบ ไม่ให้แพร่ระบาดในประเทศ โดยเฉพาะในชุมชน โดยการสืบสวนสอบสวน ด้านการข่าว การบูรณาการร่วมกันทุกภาคส่วน ตลอดจนร่วมมือกับ ๑๐ ประเทศอาเซียน และภูมิภาคต่างๆ ทั่วโลก ในการป้องกันการลักลอบ นําเข้ายาเสพติดตามแนวชายแดน หรือภูมิภาคทางทะเลและกลุ่มลุ่มแม่น้ําโขง ซึ่งสํานักงาน ป.ป.ส. ได้กําหนดและเน้นย้ําให้การแก้ไขปัญหายาเสพติด โดยต้องเห็นผลเป็นรูปธรรมภายใน ๓ เดือน และทุกหน่วยต้องกําหนดเป้าหมาย และผลสัมฤทธิ์อย่างชัดเจน โดยมีสํานักงาน ป.ป.ส. เป็นหน่วยงานกลาง ในการวางระบบการรายงาน รวบรวมประมวลผลการดําเนินงาน และรายงานต่อนายกรัฐมนตรีทุกเดือน โดยประเมินผลทุก ๓ เดือน เพื่อรับฟังปัญหาอุปสรรคและปรับปรุงพัฒนาการทํางานให้เกิดประสิทธิภาพสูงสุด
ด้านเลขาธิการ ป.ป.ส.กล่าวว่า การนําเสนอกรอบทิศทางการปรับเปลี่ยนนโยบายยาเสพติดของโลก กรอบทิศทางและความคืบหน้าการจัดทํายุทธศาสตร์ชาติด้านยาเสพติดระยะ ๒๐ ปี และจุดเน้นการแก้ไขปัญหายาเสพติด ปี ๒๕๖๒ ให้แก่ผู้เข้าร่วมประชุม เพื่อเป็นการกําหนดทิศทางและความชัดเจนในการขับเคลื่อนงานการแก้ไขปัญหายาเสพติด ในระดับพื้นที่ได้อย่างประสานสอดคล้อง และเกิดประสิทธิภาพในการบูรณาการแผน และงบประมาณในระดับพื้นที่ได้อย่างมีประสิทธิภาพในอนาคตต่อไป
รัฐบาลไทย-ข่าวทำเนียบรัฐบาล-“พาณิชย์” ประสานพาณิชย์จังหวัดทั่วประเทศ ติดตามสถานการณ์ผลผลิตสินค้าเกษตรอย่างใกล้ชิด
วันจันทร์ที่ 5 มีนาคม 2561
“พาณิชย์” ประสานพาณิชย์จังหวัดทั่วประเทศ ติดตามสถานการณ์ผลผลิตสินค้าเกษตรอย่างใกล้ชิด
กระทรวงพาณิชย์ประสานพาณิชย์จังหวัดทั่วประเทศ ติดตามสถานการณ์ผลผลิตสินค้าเกษตรอย่างใกล้ชิด หากพบมีสัญญาณผลผลิตออกสู่ตลาดมาก ให้เร่งทําแผนรับมือล่วงหน้า
เผยต้องเร่งช่วยกระจายผลผลิตสินค้าเกษตรจากแหล่งผลิตออกสู่ตลาดนอกพื้นที่ เพื่อช่วยระบายผลผลิต และผลักดันให้ราคาปรับตัวสูงขึ้น
นายวิชัย โภชนกิจ รองปลัดกระทรวงพาณิชย์ เปิดเผยว่า กระทรวงพาณิชย์มีนโยบายให้พาณิชย์จังหวัด ทั่วประเทศติดตามสถานการณ์ผลผลิตสินค้าเกษตรในพื้นที่ที่ตัวเองรับผิดชอบอย่างใกล้ชิด หากพบว่าสินค้าเกษตรรายการใดมีแนวโน้มผลผลิตออกสู่ตลาดมาก ก็ขอให้เร่งจัดทําแผนรับมือล่วงหน้า โดยเฉพาะการประสานเชื่อมโยงตลาด เพื่อกระจายผลผลิตออกนอกพื้นที่ เช่น การเชื่อมโยงไปจําหน่ายในตลาดนอกพื้นที่ ประสานส่งไปจําหน่ายในห้างสรรพสินค้า ตลาดต้องชม ร้านค้าชุมชน ร้านค้าธงฟ้าประชารัฐ เป็นต้น ซึ่งช่วยให้ผลผลิตในพื้นที่ไม่มีปัญหาด้านราคา เพราะมีตลาดรองรับ
“กระทรวงฯ ขอให้มีการติดตามสินค้าเกษตรทุกรายการ แต่ละพื้นที่จะมีสินค้าเกษตรออกสู่ตลาด ไม่พร้อมกัน โดยหากพบว่ารายการใดเริ่มมีปัญหาผลผลิตออกมามาก ก็ให้เตรียมพร้อมรับมือ และหาทางช่วยกระจายออกนอกพื้นที่โดยเร็ว หากดําเนินการได้ ก็จะทําให้เกษตรกรขายผลผลิตได้เร็วขึ้น และไม่มีปัญหาด้านราคาตกต่ํา”นายวิชัยกล่าว
นายวิชัยกล่าวว่า ขณะนี้ กระทรวงพาณิชย์ได้รับรายงานว่าผลผลิตหอมหัวใหญ่ในพื้นที่จังหวัดเชียงใหม่และใกล้เคียงที่เริ่มออกสู่ตลาดมาก จึงได้มีการประสานงานให้พาณิชย์จังหวัดทั่วประเทศ ช่วยทํา แผนกระจายผลผลิตในพื้นที่ของตัวเอง เพื่อระบายผลผลิตออกจากแหล่งผลิต และช่วยผลักดันให้ราคาปรับตัวสูงขึ้น โดยอาจจะระบายผ่านตลาดในพื้นที่ เพื่อกระจายเข้าสู่ร้านอาหาร และครัวเรือนต่อไป คาดว่ามาตรการดังกล่าวจะช่วยดึงราคาหอมหัวใหญ่ปรับตัวสูงขึ้น
ทั้งนี้ ล่าสุดได้รับรายงานจากสํานักงานพาณิชย์จังหวัดเข้ามาแล้วว่า สามารถช่วยระบายหอมหัวใหญ่จากแหล่งผลิตไปยังจังหวัดต่างๆ ได้แล้วกว่า 60 ตัน และจะหาทางช่วยเหลือให้มีการเชื่อมโยงกับตลาดปลายทางเพื่อให้มีการระบายได้อย่างต่อเนื่องต่อไป
สําหรับหอมหัวใหญ่ที่กระทรวงพาณิชย์ได้เข้าไปช่วยเพิ่มช่องทางการระบายนั้น เป็นหอมหัวใหญ่เกรดดี มีขนาดและคุณภาพตามมาตรฐานส่งออก มีการคัดขนาดและตัดแต่งแล้ว เพื่อให้ประชาชนได้ซื้อสินค้าที่ดีมีคุณภาพ
อย่างไรก็ตาม การลดขั้นตอนการจําหน่ายให้น้อยลงได้ช่วยให้ราคาปลายทางถึงมือผู้บริโภคจึงต่ํากว่าราคาขายปลีกทั่วไป นอกจากเป็นการช่วยเหลือเกษตรกรผู้ผลิตแล้ว ยังเป็นการช่วยลดค่าครองชีพ   ผู้บริโภคได้อีกทางหนึ่ง
รัฐบาลไทย-ข่าวทำเนียบรัฐบาล-วธ.ชวนเที่ยวงานเทศกาล “อาหารอร่อย ร้าน ๑๐๐ ปี” รวมตำนานความเก่าแก่-อร่อย ครบรสจากทั่วประเทศ
วันพฤหัสบดีที่ 8 กุมภาพันธ์ 2561
วธ.ชวนเที่ยวงานเทศกาล “อาหารอร่อย ร้าน ๑๐๐ ปี” รวมตํานานความเก่าแก่-อร่อย ครบรสจากทั่วประเทศ
วธ.เสริฟตํานานความอร่อยให้ประชาชนและนักท่องเที่ยว เต็มอิ่มกับร้านอาหารคุณภาพอายุกว่า ๑๐๐ ปี จากทั่วประเทศ งานเดียวอร่อยครบทุกรสชาติ ระหว่างวันที่ ๒๑ – ๒๕ กุมภาพันธ์ ๒๕๖๑ ณ ลานพาร์ค พารากอน ศูนย์การค้าสยามพารากอน
วธ.เสริฟตํานานความอร่อยให้ประชาชนและนักท่องเที่ยว เต็มอิ่มกับร้านอาหารคุณภาพอายุกว่า ๑๐๐ ปี จากทั่วประเทศ งานเดียวอร่อยครบทุกรสชาติ ระหว่างวันที่ ๒๑ – ๒๕ กุมภาพันธ์ ๒๕๖๑ ณ ลานพาร์ค พารากอน ศูนย์การค้าสยามพารากอน
(๗ กุมภาพันธ์ ๒๕๖๑ ห้องแถลงข่าว วธ.) นายวีระ โรจน์พจนรัตน์ รัฐมนตรีว่าการกระทรวงวัฒนธรรม (วธ.) กล่าวว่า วธ.โดยกรมส่งเสริมวัฒนธรรม ร่วมกับศูนย์การค้าสยาม พารากอน กําหนดจัดงานเทศกาล “อาหารอร่อย ร้าน ๑๐๐ ปี” ระหว่างวันที่ ๒๑ – ๒๕ กุมภาพันธ์ ๒๕๖๑ ณ ลานพาร์ค พารากอน ศูนย์การค้าสยามพารากอน ด้วยตระหนักถึงความสําคัญของมรดกภูมิปัญญาทางวัฒนธรรมด้านอาหารไทยซึ่งมีความโดดเด่นในเรื่องของรสชาติ ความพิถีพิถัน ประโยชน์ในด้านโภชนาการ ความสวยงาม รวมถึงความหลากหลายของอาหารท้องถิ่นไทย และชาติพันธ์ต่างๆ ของประเทศ
นายวีระ กล่าวต่อว่า การจัดงานเทศกาลอาหารอร่อย ร้าน ๑๐๐ ปี นี้ มีวัตถุประสงค์เพื่อส่งเสริมและเผยแพร่อาหารไทยให้เป็นที่รู้จักอย่างแพร่หลายทั้งในระดับชาติ และนานาชาติ และขอเชิญชวนชาวไทยและชาวต่างประเทศให้หันมารับประทานอาหารไทยมากยิ่งขึ้น ซึ่งจะทําให้ผู้ประกอบกิจการร้านอาหารไทย ตลอดจนธุรกิจที่เกี่ยวเนื่อง เช่น เกษตรกร การขนส่ง และอื่น ๆ มีรายได้เพิ่มขึ้น เป็นการสร้างมูลค่าทางเศรษฐกิจสู่การท่องเที่ยวอย่างยั่งยืนต่อไป
จุดเด่นในงานนี้ กรมส่งเสริมวัฒนธรรม ได้เชิญร้านอาหารเก่าแก่ทั่วประเทศมาออกร้าน จําหน่ายอาหารและสาธิต รวมกว่า ๗๑ ร้าน โดยร้านส่วนใหญ่ก่อตั้งร้านมาตั้งแต่สมัยรัชกาลที่ ๕ ในกรุงเทพมหานคร เช่น ร้านหมี่กรอบจีนหลี (๑๓๐ ปี) เขตธนบุรี ร้านเลี่ยว เลี่ยง เช้ง เขตป้อมปราบศัตรูพ่าย ขายก๋วยเตี๋ยวหลอดปู-ขนมจีบแต้จิ๋ว ร้านประจักษ์เป็ดย่าง เขตบางรัก ร้านโกวจันทร์ ตลาดเก่าหัวตะเข้ ลาดกระบัง ขายขนมสายบัวที่ทําจากสายบัวแดง เป็นต้น ส่วนในต่างจังหวัด เช่น ร้านครัวคุณจ๋า (๑๑๔ ปี) จังหวัดสมุทรสงคราม จําหน่ายอาหารทะเล น้ําพริกที่รับประทานกับผักชะคราม ร้านกาแฟแป๊ะเอ๊ย จังหวัดฉะเชิงเทรา จําหน่ายกาแฟ โอเลี้ยง ชานม เป็นต้น นายวีระกล่าวทิ้งท้าย
จึงขอเชิญชวนชาวไทยและชาวต่างชาติ เที่ยวชม ชิมอาหารที่อร่อยหลากหลายรสชาติได้ในงานเทศกาล “อาหารอร่อย ร้าน ๑๐๐ ปี” ระหว่างวันที่ ๒๑ – ๒๕ กุมภาพันธ์ ๒๕๖๑ ณ ลานพาร์ค พารากอน ศูนย์การค้าสยามพารากอน และดูรายชื่อร้านอาหารอร่อยที่เข้าร่วมงานทั้งหมดได้ที่ www.culture.go.th
และพลาดไม่ได้สําหรับผู้ที่มาร่วมงานจะได้รับหนังสืออาหารอร่อยร้าน ๑๐๐ ปี ฉบับพิเศษ ๒ ภาษา
ไทย-อังกฤษ ฟรี ! จํานวนจํากัด ๑,๐๐๐ เล่ม ที่ได้รวบรวมรายชื่อ ประวัติ รวมถึงจุดเด่น/เอกลักษณ์ความอร่อย และที่ตั้งของร้าน พร้อมภาพประกอบ ๔ สีสวยงาม จากทั่วประเทศ ให้นักชิมได้ตามรอยความอร่อยกันอย่างจุใจ
รัฐบาลไทย-ข่าวทำเนียบรัฐบาล-​รมว.ทส. ให้การต้อนรับผู้อำนวยการภาคพื้นแปซิฟิกโครงการสิ่งแวดล้อมแห่งสหประชาชาติ (UNEP)
วันศุกร์ที่ 4 ตุลาคม 2562
​รมว.ทส. ให้การต้อนรับผู้อํานวยการภาคพื้นแปซิฟิกโครงการสิ่งแวดล้อมแห่งสหประชาชาติ (UNEP)
​รมว.ทส. ให้การต้อนรับผู้อํานวยการภาคพื้นแปซิฟิกโครงการสิ่งแวดล้อมแห่งสหประชาชาติ (UNEP)
รมว.ทส. ให้การต้อนรับผู้อํานวยการภาคพื้นแปซิฟิกโครงการสิ่งแวดล้อมแห่งสหประชาชาติ (UNEP)
วันนี้ (4 ต.ค. 62) เวลา 10.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ ผู้อํานวยการภาคพื้นแปซิฟิกโครงการสิ่งแวดล้อมแห่งสหประชาชาติ (UNEP) ในโอกาสเข้าเยี่ยมคารวะและหารือ ณ ห้องรับรอง ชั้น 20 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-อนุทิน เยี่ยมชมระบบการดูแลรักษาโควิด -19 รพ.รามาธิบดีจักรีนฤบดินทร์
วันอาทิตย์ที่ 29 มีนาคม 2563
อนุทิน เยี่ยมชมระบบการดูแลรักษาโควิด -19 รพ.รามาธิบดีจักรีนฤบดินทร์
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมชมระบบบริหารจัดการดูแลรักษาผู้ป่วยโรคติดเชื้อไวรัสโคโรนาไวรัส 2019 โรงพยาบาลรามาธิบดีจักรีนฤบดินทร์ พร้อมมอบอุปกรณ์ป้องกันที่ได้รับบริจาคจากมูลนิธิแจ็ค หม่า และมูลนิธิอาลีบาบา ได้แก่ ชุดป้องกันต
อนุทิน เยี่ยมชมระบบการดูแลรักษาโควิด -19 รพ.รามาธิบดีจักรีนฤบดินทร์
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมชมระบบบริหารจัดการดูแลรักษาผู้ป่วยโรคติดเชื้อไวรัสโคโรนาไวรัส 2019 โรงพยาบาลรามาธิบดีจักรีนฤบดินทร์ พร้อมมอบอุปกรณ์ป้องกันที่ได้รับบริจาคจากมูลนิธิแจ็ค หม่า และมูลนิธิอาลีบาบา ได้แก่ ชุดป้องกันตนเอง 10,000 ชุด หน้ากากอนามัย 10,000 ชิ้น และจะมอบให้โรงพยาบาลศิริราช และโรงพยาบาลจุฬาลงกรณ์
วันนี้ (29 มีนาคม 2563) ที่โรงพยาบาลรามาธิบดีจักรีนฤบดินทร์ อ.บางพลี จ.สมุทรปราการ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค นายแพทย์วิฑูรย์ ด่านวิบูลย์ ผู้อํานวยการองค์การเภสัชกรรม และคณะผู้บริหาร เยี่ยมชมระบบบริหารจัดการดูแลรักษาผู้ป่วยโรคติดเชื้อไวรัส
โคโรนา 2019 (COVID-19) โดยมีศาสตราจารย์ นายแพทย์ปิยะมิตร ศรีธรา คณบดี คณะแพทยศาสตร์โรงพยาบาลรามาธิบดี และคณะผู้บริหารให้การต้อนรับ
นายอนุทินกล่าวว่า ได้มาเยี่ยมชมการจัดบริการดูแลรักษาผู้ป่วยโรคโควิด – 19 ซึ่งโรงพยาบาลรามาธิบดีจักรีนฤบดินทร์ ได้จัดโซนดูแลรักษาเป็นการเฉพาะ มีคลินิกโรคระบบทางเดินหายใจครบวงจร ตั้งแต่การตรวจ จ่ายยา เก็บตัวอย่างสิ่งส่งตรวจ และหอผู้ป่วยเฉพาะโรค ขณะนี้รับผู้ป่วยได้ 70-80 คน ห้องแยกโรคความดันลบ และห้องไอซียูสําหรับผู้ป่วยหนัก ในวันนี้ ได้มอบชุดป้องกันตนเอง (Protective Suit) จํานวน 10,000 ชุด หน้ากากอนามัย (Protective Mask) จํานวน 10,000 ชิ้น ที่ได้รับบริจาคจากมูลนิธิแจ็ค หม่า และมูลนิธิอาลีบาบา มอบให้คณะแพทยศาสตร์โรงพยาบาลรามาธิบดี เพื่อใช้ในการปฏิบัติงานดูแลรักษาผู้ป่วยโรคโควิด-19
ทั้งนี้ ศูนย์ปฏิบัติการกระจายเวชภัณฑ์ในภาวะโควิด-19 ได้จัดสรรและมอบให้องค์การเภสัชกรรม (อภ.) จัดส่งอุปกรณ์ป้องกันที่ได้รับบริจาคจากมูลนิธิแจ็ค หม่า และมูลนิธิอาลีบาบา ให้สถาบันการแพทย์จักรีนฤบดินทร์ คณะแพทยศาสตร์โรงพยาบาลรามาธิบดี โรงพยาบาลจุฬาลงกรณ์ สภากาชาดไทย และโรงพยาบาลศิริราช ประกอบด้วย ชุดป้องกันตนเอง (Protective Suit) แห่งละ 10,000 ชุด และหน้ากากอนามัย (Protective Mask) แห่งละ 10,000 ชิ้น ส่วนที่เหลือจะจัดส่งให้โรงพยาบาลยะลา โรงพยาบาลปัตตานี และโรงพยาบาลนราธิวาส เพื่อให้บุคลากรทางการแพทย์และเจ้าหน้าที่ที่เกี่ยวข้องกับการดูแลผู้ป่วยมีอุปกรณ์ในการทํางานอย่างปลอดภัย นอกจากนี้ ได้รับข้อมูลจากองค์การเภสัชกรรมว่าในวันจันทร์นี้ จะได้รับยาอะวีแกน (Avigan) ที่จัดซื้อจากประเทศจีนจํานวน 40,000 เม็ด และอีก 100,000 เม็ดภายในวันศุกร์ที่จะถึงนี้
**************************************** 30 มีนาคม 2563
รัฐบาลไทย-ข่าวทำเนียบรัฐบาล-"บิ๊กน้อย"หน.ผทพ.จัดประชุมติดตามคืบหน้าเสริมสร้างการมีส่วนร่วม ของทุกภาคส่วนตามกลไกประชารัฐเน้นพิเศษความปลอดภัยในชีวิต ทรัพย์สินและการสาธารณสุขต้องเข้า ถึงประชาชน
วันพฤหัสบดีที่ 16 สิงหาคม 2561
"บิ๊กน้อย"หน.ผทพ.จัดประชุมติดตามคืบหน้าเสริมสร้างการมีส่วนร่วม ของทุกภาคส่วนตามกลไกประชารัฐเน้นพิเศษความปลอดภัยในชีวิต ทรัพย์สินและการสาธารณสุขต้องเข้า ถึงประชาชน
หัวหน้าคณะผู้แทนพิเศษของรัฐบาลจัดประชุม ติดตามคืบหน้าเสริมสร้างการมีส่วนร่วมของทุกภาคส่วนตามกลไกประชารัฐ เน้นพิเศษความปลอดภัยในชีวิตทรัพย์สินและการสาธารณสุขต้องเข้าถึงประชาชน
หัวหน้าคณะผู้แทนพิเศษของรัฐบาลจัดประชุม ติดตามคืบหน้าเสริมสร้างการมีส่วนร่วมของทุกภาคส่วนตามกลไกประชารัฐ เน้นพิเศษความปลอดภัยในชีวิตทรัพย์สินและการสาธารณสุขต้องเข้าถึงประชาชน
เมื่อวานนี้ (15 สค 2561) ณ ห้องประชุมวิทยาลัยการอาชีพนาทวี จังหวัดสงขลา พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ เป็นประธานการประชุมเสริมสร้างการมีส่วนร่วมของภาคส่วนตามกลไกประชารัฐตามนโยบายนายกรัฐมนตรี โดยเชิญ ผู้แทนพิเศษของรัฐบาล ผู้นําศาสนา ผู้แทนหน่วยงานภาครัฐและเอกชน ผู้แทนหน่วยงานการศึกษา หน่วยงานที่เกี่ยวข้อง ผู้แทนภาคประชาสังคม และผู้แทนภาคประชาชน ในพื้นที่จังหวัดชายแดนใต้เข้าร่วมประชุมหารือในครั้งที่ 6/2561
ทั้งนี้เพื่อร่วมรับฟังความคิดเห็นและข้อเสนอแนะจากผู้นําทุกภาคส่วน พร้อมรับทราบความก้าวหน้าการขับเคลื่อนงานจากการประชุมที่ผ่านมา และติดตามความก้าวหน้าของโครงการที่สําคัญ ในรอบ 6 เดือน (เมษายน-กันยายน 2561) ที่ผู้แทนพิเศษของรัฐบาลต้องการขับเคลื่อนไปสู่ผลสัมฤทธิ์นํามาสู่ความพร้อมในการแก้ไขปัญหา การร่วมมือ เพื่อสร้างสันติสุขอย่างยั่งยืนในพื้นที่จังหวัดชายแดนภาคใต้ ผลการประชุมที่ผ่านมาตั้งแต่ครั้งที่ 1-5 ได้รับความร่วมมือ เป็นอย่างดียิ่งจากทุกภาคส่วนที่เกี่ยวข้อง และประชาชนมีความพึงพอใจในการแก้ไขปัญหาของรัฐบาล ซึ่ง การจัดการประชุม ทั้งนี้เป็นการมอบนโยบายและติดตามความคืบหน้าของ “หัวหน้าผู้แทนพิเศษของรัฐบาล” ที่มีความประสงค์ต้องการให้ผู้ที่เข้ามาร่วมประชุมนอกจากการสร้างความร่วมมือในการพัฒนาจังหวัดชายแดนภาคใต้
ด้าน พล.อ.สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ เปิดเผยกับผู้สื่อข่าวว่า การไปประชุมในครั้งนี้ เป็นไปตามนโยบายของ พล.อ.ประยุทธ์ จันทร์โอชา นายกรัฐมนตรี ที่กําชับให้ รมต.ผู้แทนผู้เศษของรัฐบาลส่วนหน้า รับผิดชอบพื้นที่จังหวัดชายแดนภาคใต้ ติดตามขับเคลื่อนการแก้ไขปัญหาและพัฒนาพื้นที่จังหวัดชายแดนภาคใต้ ทุกกระทรวง ทบวง กรมฯในพื้นที่ เพื่อรับทราบปัญหาข้อข้องต่างๆ ซึ่งพบในหลายเรื่อง ที่มีความคืบหน้าตามลําดับ และมี 2 เรื่องที่จะต้องเน้นเป็นกรณีพิเศษ คือ เรื่องของกระทรวงสาธารณสุข โดยเฉพาะ การดูแลสุขภาพและโรคภัยไข้เจ็บของประชาชน จึงได้กําชับให้ทุกฝ่ายต้องบูรณาการ่วมกัน ในการทํางานเพื่อให้ประชาชนเข้าถึงบริการ ซึ่งผู้นําศาสนาพร้อมที่จะช่วยสร้างความเข้าใจในสิ่งที่เกิดขึ้นอีกด้านหนึ่ง เพื่อให้ประชาชนมีสุขภาพดีถ้วนหน้า เป็นเรื่องสําคัญเร่งด่วนวาระหนึ่ง เพื่อการขับเคลื่อนพื้นที่จังหวัดชายแดนภาคใต้ดีขึ้นตามลําดับ
รัฐบาลไทย-ข่าวทำเนียบรัฐบาล- กระทรวงยุติธรรม โดยกรมบังคับคดีเข้าร่วมพิธีเปิดงาน บ้าน ธอส.เอ็กซ์โป@กรุงเทพฯ ประจำปี ๒๕๖๑ และร่วมลงนามบันทึกความร่วมมือในการพัฒนาระบบฐานข้อมูลอสังหาริมทรัพย์มือสองฯ
วันอาทิตย์ที่ 8 กรกฎาคม 2561
กระทรวงยุติธรรม โดยกรมบังคับคดีเข้าร่วมพิธีเปิดงาน บ้าน ธอส.เอ็กซ์โป@กรุงเทพฯ ประจําปี ๒๕๖๑ และร่วมลงนามบันทึกความร่วมมือในการพัฒนาระบบฐานข้อมูลอสังหาริมทรัพย์มือสองฯ
กรมบังคับคดีเข้าร่วมพิธีเปิดงาน บ้าน ธอส.เอ็กซ์โป@กรุงเทพฯ ประจําปี  ๒๕๖๑ และร่วมลงนามบันทึกความร่วมมือในการพัฒนาระบบฐานข้อมูลอสังหาริมทรัพย์มือสองกับศูนยข้อมูลอสังหาริมทรัพย์ ธนาคารอาคารสงเคราะห์
เมื่อวันศุกร์ที่ ๖ กรกฎาคม ๒๕๖๑ เวลา ๐๙.๐๐ น. กรมบังคับคดีร่วมในพิธีเปิดงาน บ้าน ธอส. เอ็กซ์โป@กรุงเทพฯ ประจําปี ๒๕๖๑ โดยมีดร.สมคิด จาตุศรีพิทักษ์ รองนายกรัฐมนตรี เป็นประธานในพิธีเปิดงาน พร้อมให้เกียรติเป็นสักขีพยาน พร้อมด้วยนางกรรณิการ์ แสงทอง รองปลัดกระทรวงยุติธรรม หัวหน้ากลุ่มภารกิจ ด้านบริหารความยุติธรรมในการลงนามบันทึกความร่วมมือในการพัฒนาระบบฐานข้อมูลอสังหาริมทรัพย์มือสอง ระหว่างกรมบังคับคดี โดยนางสาวรื่นวดี สุวรรณมงคล อธิบดีกรมบังคับคดี และศูนย์ข้อมูลอสังหาริมทรัพย์ ธนาคารอาคารสงเคราะห์ โดยนายฉัตรชัย ศิริไล กรรมการผู้จัดการศูนย์ข้อมูลอสังหาริมทรัพย์ ธนาคารอาคารสงเคราะห์ ณ ห้อง Plenary Hall ๑ – ๓ ศูนย์การประชุมแห่งชาติสิริกิติ์
นางสาวรื่นวดี สุวรรณมงคล อธิบดีกรมบังคับคดี กล่าวว่า วัตถุประสงค์ในการลงนามบันทึกความร่วมมือกันระหว่างกรมบังคับคดี และศูนย์ข้อมูลอสังหาริมทรัพย์ ธนาคารอาคารสงเคราะห์ ในครั้งนี้เพื่อการพัฒนาระบบฐานข้อมูลอสังหาริมทรัพย์มือสอง การกําหนดแนวทางการพัฒนาให้เกิดตลาดกลางในการซื้อ และขายอสังหาริมทรัพย์มือสองในรูปแบบ Digital Virtual Market ซึ่งจะเป็นประโยชน์ในการรวบรวมและวิเคราะห์ข้อมูลอุปสงค์ และอุปทานในภาพรวมตลาดที่อยู่อาศัยให้สามารถวางแผนการลงทุนและการพัฒนาที่อยู่อาศัยของภาครัฐและภาคเอกชน นอกจากนี้ยังเป็นการก่อให้เกิดสภาพคล่องของตลาดอสังหาริมทรัพย์มือสองในการให้การสนับสนุนสินเชื่อ Reverse Mortgage ตามนโยบายภาครัฐ และสร้างทางเลือกที่อยู่อาศัยให้แก่ผู้มีรายได้น้อย โดยกรมบังคับคดีจะส่งข้อมูลและรายละเอียดทรัพย์ที่อยู่ระหว่างการประกาศขายทอดตลาดให้แก่ศูนย์ข้อมูลอสังหาริมทรัพย์เพื่อบันทึกเข้าเป็นข้อมูลในระบบฐานข้อมูลอสังหาริมทรัพย์มือสองที่ศูนย์ข้อมูลพัฒนาขึ้น และทําการเผยแพร่ประชาสัมพันธ์ข้อมูลดังกล่าวผ่านระบบฐานข้อมูลบ้านมือสองหรือช่องทางที่ศูนย์ข้อมูลฯ จัดขึ้นและจะร่วมมือกันในการพัฒนาระบบการขายทอดตลาดทรัพย์ผ่านช่องทางออนไลน์ เพื่อให้ประชาชนสามารถเข้าถึงข้อมูล เป็นการสร้างทางเลือกที่อยู่อาศัยให้กับผู้ที่มีรายได้น้อย และเป็นเข้าถึงบริการของรัฐได้อย่างสะดวก
รัฐบาลไทย-ข่าวทำเนียบรัฐบาล-รองนายกรัฐมนตรีเป็นประธานในพิธีเปิดการแข่งขันมวยสากลเยาวชนชิงชนะเลิศแห่งทวีปเอเชีย
วันเสาร์ที่ 1 กรกฎาคม 2560
รองนายกรัฐมนตรีเป็นประธานในพิธีเปิดการแข่งขันมวยสากลเยาวชนชิงชนะเลิศแห่งทวีปเอเชีย
รองนายกรัฐมนตรีเป็นประธานในพิธีเปิดการแข่งขันมวยสากลเยาวชนชิงชนะเลิศแห่งทวีปเอเชีย
วันเสาร์ที่ ๑ กรกฎาคม ๒๕๖๐ รองนายกรัฐมนตรี (พลเอก ธนะศักดิ์ ปฏิมาประกร) เดินทางไปเป็นประธานในพิธีเปิดการแข่งขันมวยสากลเยาวชนชิงชนะเลิศแห่งทวีปเอเชีย ๒๕๖๐
ณ มหาวิทยาลัยธรรมศาสตร์ รังสิต
โดยรองนายกรัฐมนตรีกล่าวว่ารัฐบาลให้ความสําคัญกับการกีฬาในทุกมิติ และชื่นชม ที่เห็นเยาวชน อายุ ๑๗ – ๑๘ ปี จากชาติต่างๆ ให้ความสนใจกีฬามวยสากล และเดินทางมาแข่งขันในประเทศไทย ซึ่งนักกีฬาเหล่านี้ ก็จะเข้าร่วมการแข่งขัน Youth Olympics และก็จะเป็นผู้แทนทีมชาติ ตลอดจนเป็นบุคคลากรที่มีความสําคัญด้านกีฬาต่อไป
รัฐบาลไทย-ข่าวทำเนียบรัฐบาล-คนกีฬาเฮ! รับเงินเยียวยาโควิด คาดเริ่มจ่ายได้ภายใน มิ.ย. นี้ [กระทรวงการท่องเที่ยวเเละกีฬา]
วันศุกร์ที่ 22 พฤษภาคม 2563
คนกีฬาเฮ! รับเงินเยียวยาโควิด คาดเริ่มจ่ายได้ภายใน มิ.ย. นี้ [กระทรวงการท่องเที่ยวเเละกีฬา]
คนกีฬาเฮ! รับเงินเยียวยาโควิด คาดเริ่มจ่ายได้ภายใน มิ.ย. นี้
ภายหลังจากที่คณะกรรมการเยียวยาผู้ได้รับผลกระทบจากโควิด-19 เห็นชอบแนวทางช่วยเหลือเพิ่มเติมกลุ่มนักกีฬา ให้มีสิทธิได้รับเงินเยียวยาฯ เช่นเดียวกับกลุ่มอาชีพอิสระ ล่าสุด กระทรวงการท่องเที่ยวและกีฬาโดยคณะกรรมการกีฬาอาชีพ ได้พิจารณางบประมาณจํานวนกว่า 182 ล้านบาท เพื่อช่วยเหลือกลุ่มกีฬาอาชีพ 13 ชนิด (แบดมินตัน, โบว์ลิ่ง, ฟุตบอล, กอล์...ฟ, สนุกเกอร์, เทนนิส, ตะกร้อ, วอลเลย์บอล, บาสเกตบอล, เทเบิลเทนนิส, กีฬาแข่งรถยนต์, แข่งรถจักรยานยนต์ และมวยไทย) โดยผู้มีสิทธิได้รับความช่วยเหลือ ทั้ง 5 กลุ่ม ได้แก่ 1. นักกีฬาอาชีพ 2. บุคลากรกีฬาอาชีพ 3. สมาคมกีฬาอาชีพ 4. สโมสรกีฬาอาชีพ 5. ผู้จัดการแข่งขัน
สําหรับกีฬามวย คณะกรรมการกีฬามวย ได้พิจารณางบประมาณช่วยเหลือเยียวยาบุคคลในวงการกีฬามวย ที่ขึ้นทะเบียนต่อสํานักงานคณะกรรมการกีฬามวย จํานวนกว่า 79 ล้านบาท ช่วยเหลือครอบคลุมทั้ง 7 กลุ่ม ได้แก่ 1. นักมวย อายุ 15-17 ปี และนักมวย 18 ปีขึ้นไป 2. ผู้ฝึกสอน 3. ผู้ตัดสิน 4. หัวหน้าค่ายมวย 5. ผู้จัดการนักมวย 6. ผู้จัดรายการแข่งขัน และ 7. นายสนามมวย
ในส่วนของสมาคม สโมสร จะได้รับเงินช่วยเหลือสมาคมหรือสโมสรละไม่เกิน 500,000 บาท และนักกีฬาจะได้รับคนละ 5,000 บาท เป็นเวลา 3 เดือน โดยคาดว่าจะเริ่มจ่ายเงินได้ภายในเดือนมิถุนายนนี้ ในลักษณะการจ่ายแบบครั้งเดียวรวมเป็นเงิน 15,000 บาท/คน ซึ่งกระทรวงท่องเที่ยวและกีฬา จะนําส่งรายชื่อนักกีฬาและบุคลากรกีฬาอาชีพที่ขึ้นทะเบียนถูกต้องตาม พรบ.กีฬาอาชีพ ให้กระทรวงการคลังตรวจสอบสิทธิ เพื่อไม่ให้เกิดความซ้ําซ้อนกับมาตรการเยียวยา ”เราไม่ทิ้งกัน” ที่มีการโอนเงินก่อนหน้านี้แล้ว
รัฐบาลไทย-ข่าวทำเนียบรัฐบาล-​กระทรวงการคลัง เห็นชอบระเบียบจ่ายเงินช่วยผู้ให้บริการสาธารณสุขได้รับความเสียหาย
วันศุกร์ที่ 16 กุมภาพันธ์ 2561
​กระทรวงการคลัง เห็นชอบระเบียบจ่ายเงินช่วยผู้ให้บริการสาธารณสุขได้รับความเสียหาย
กระทรวงการคลังเห็นชอบระเบียบจ่ายเงินช่วยเหลือเบื้องต้นผู้ให้บริการสาธารณสุขที่ได้รับความเสียหายตามที่กระทรวงสาธารณสุขเสนอ ครอบคลุมบุคลากรการแพทย์ภาครัฐทุกสังกัดและบริการผู้ป่วยทุกสิทธิ กรณีเสียชีวิตได้รับการช่วยเหลือในวงเงินไม่เกิน 4 แสนบาท
กระทรวงการคลังเห็นชอบระเบียบจ่ายเงินช่วยเหลือเบื้องต้นผู้ให้บริการสาธารณสุขที่ได้รับความเสียหายตามที่กระทรวงสาธารณสุขเสนอ ครอบคลุมบุคลากรการแพทย์ภาครัฐทุกสังกัดและบริการผู้ป่วยทุกสิทธิ กรณีเสียชีวิตได้รับการช่วยเหลือในวงเงินไม่เกิน 4 แสนบาท มีผลหลังประกาศในราชกิจจานุเบกษา
นายแพทย์เจษฎา โชคดํารงสุข ปลัดกระทรวงสาธารณสุข กล่าวว่า ตามที่คณะรัฐมนตรี มีมติเมื่อวันที่ 31 พฤษภาคม 2559 เห็นชอบในหลักการให้มีการจ่ายเงินช่วยเหลือเบื้องต้น กรณีผู้ให้บริการได้รับความเสียหายจากการให้บริการสาธารณสุขตามที่กระทรวงสาธารณสุขเสนอ โดยให้กระทรวงสาธารณสุขหารือร่วมกับส่วนราชการที่เกี่ยวข้อง จัดทําระเบียบหลักเกณฑ์เพื่อรองรับการจ่ายเงินช่วยเหลือดังกล่าว รวมทั้งให้ขอรับความเห็นจากสํานักงบประมาณ สํานักงานคณะกรรมการกฤษฎีกา และคณะกรรมการติดตามและตรวจสอบการใช้จ่ายงบประมาณภาครัฐไปพิจารณาดําเนินการต่อ โดยกระทรวงสาธารณสุข ได้ยกร่างระเบียบการจ่ายเงินช่วยเหลือเบื้องต้นฯ ส่งให้กระทรวงการคลังพิจารณา ล่าสุดเมื่อวันที่ 29 มกราคม 2561 นายอภิศักดิ์ ตันติวรวงศ์ รัฐมนตรีว่าการกระทรวงการคลัง ได้ให้ความเห็นชอบและลงนามในระเบียบกระทรวงการคลังว่าด้วยการจ่ายเงินช่วยเหลือเบื้องต้นกรณีผู้ให้บริการได้รับความเสียหายจากการให้บริการสาธารณสุข พ.ศ.2561 และจะมีผลหลังประกาศในราชกิจจานุเบกษา โดยมีอัตราการจ่ายเงินช่วยเหลือเบื้องต้นตามข้อ 6 ของระเบียบดังกล่าวใน 4 กรณี ดังนี้
1.กรณีเสียชีวิตหรือทุพพลภาพอย่างถาวร หรือเจ็บป่วยเรื้อรังที่ต้องรักษาตลอดชีวิตและมีผลกระทบอย่างรุนแรงต่อการดํารงชีวิต จ่ายเงินช่วยเหลือเบื้องต้นได้ตั้งแต่ 240,000 บาท แต่ไม่เกิน 400,000 บาท 2.กรณีสูญเสียอวัยวะหรือพิการที่มีผลกระทบต่อการดําเนินชีวิต จ่ายเงินช่วยเหลือเบื้องต้นได้ตั้งแต่ 100,000 บาท แต่ไม่เกิน 240,000 บาท 3.กรณีติดเชื้อ หรือกรณีบาดเจ็บจนได้รับอันตรายสาหัส จ่ายเงินช่วยเหลือเบื้องต้นได้ไม่เกิน 100,000 บาท และ4.กรณีติดเชื้อ หรือกรณีบาดเจ็บ และได้รับการรักษาไม่เกิน 20 วัน จ่ายเงินช่วยเหลือเบื้องต้นไม่เกิน 50,000 บาท โดยสถิติการขอรับเงินช่วยเหลือตั้งแต่ปี 2555-2559 มีคําร้องที่เข้าเกณฑ์ได้รับการช่วยเหลือ 1,933 ราย ส่วนใหญ่เป็นการบาดเจ็บหรือเจ็บป่วยรักษาต่อเนื่อง วงเงินชดเชย 20.41 ล้านบาท
ทั้งนี้ กระทรวงสาธารณสุขจัดทําระเบียบนี้ขึ้นมา เพื่อสร้างขวัญกําลังใจในการปฏิบัติงานและความเป็นธรรมแก่ให้ผู้บริการสาธารณสุข โดยให้มีผลครอบคลุมถึงผู้ให้บริการสาธารณสุขภาครัฐในทุกสังกัดและบริการผู้ป่วยทุกสิทธิด้วย ครอบคลุมถึงข้าราชการ ลูกจ้าง พนักงานราชการ พนักงานกระทรวงสาธารณสุข หรือเจ้าหน้าที่อื่นของโรงพยาบาลรัฐในสังกัดต่างๆ หรือหน่วยงานอื่นซึ่งได้รับมอบหมายให้บริการสาธารณสุข รวมถึงนิสิตนักศึกษาที่เข้ารับการศึกษาอบรมตามหลักสูตรทางการแพทย์หรือสาธารณสุขของสถาบันการศึกษาและได้รับมอบหมายจากอาจารย์ผู้ควบคุมในการให้บริการสาธารณสุขด้วย
รัฐบาลไทย-ข่าวทำเนียบรัฐบาล-ก.อุตฯ จัดงานสัมมนาเชิงปฏิบัติการ ในหัวข้อ “ปลูกฝังค่านิยมและวัฒนธรรมจิตอาสา”
วันพฤหัสบดีที่ 29 มีนาคม 2561
ก.อุตฯ จัดงานสัมมนาเชิงปฏิบัติการ ในหัวข้อ “ปลูกฝังค่านิยมและวัฒนธรรมจิตอาสา”
หัวหน้าผู้ตรวจราชการกระทรวงอุตสาหกรรม ให้เกียรติเปิดงานสัมมนาเชิงปฏิบัติการ ในหัวข้อ “ปลูกฝังค่านิยมและวัฒนธรรมจิตอาสา” ณ โรงแรม ณ เวลา จ.ราชบุรี
วันนี้ (29 มีนาคม 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ให้เกียรติเปิดงานสัมมนาเชิงปฏิบัติการ ในหัวข้อ “ปลูกฝังค่านิยมและวัฒนธรรมจิตอาสา” ซึ่งงานสัมมนาดังกล่าว มีวัตถุประสงค์เพื่อเสริมสร้างคุณธรรมจริยธรรมด้านจิตอาสาและร่วมสร้างเครือข่ายด้านคุณธรรมให้กับบุคลากรในสังกัดกระทรวงอุตสาหกรรม โดยมีผู้เข้าร่วมสัมมนาเป็นบุคลากรจากสํานักงานปลัดกระทรวงอุตสาหกรรม สํานักงานอุตสาหกรรมจังหวัด และหน่วยงานในสังกัดกระทรวงอุตสาหกรรม ประมาณ 60 คน ณ โรงแรม ณ เวลา จ.ราชบุรี